Grb-001

**REPUBLIKA HRVATSKA**

**ŠIBENSKO-KNINSKA ŽUPANIJA**

**OPĆINA RUŽIĆ**

**OBRAZLOŽENJE**

**UZ POLUGODIŠNJI IZVJEŠTAJ**

**O IZVRŠENJU PRORAČUNA OPĆINE RUŽIĆ**

**ZA 2024.**

**Gradac, srpanj 2024.**

**1. ZAKONSKI OKVIR**

Na temelju članka 88. Zakona o proračunu „(Narodne novine“ br. 144/21) Načelnik podnosi Općinskom vijeću prijedlog polugodišnjeg izvještaja o izvršenju proračuna za prvo polugodište tekuće godine do 30. rujna tekuće proračunske godine.

Polugodišnji izvještaj o izvršenju Proračuna Općine Ružić za 2024. sastoji se od:

1. Općeg dijela
2. Posebnog dijela
3. Obrazloženja uz Polugodišnji izvještaj o izvršenju Proračuna Općine Ružić za 2024.

Sadržaj Polugodišnjeg izvještaja o izvršenju proračuna propisan je Pravilnikom o polugodišnjem i godišnjem izvještaju o izvršenju proračuna („Narodne novine“ br. 85/23).

Proračun Općine Ružić je donesen je na 14. sjednici Općinskog vijeća od 4.12.2023. godine i objavljen u „Službenom glasilu Općine Ružić“ broj 5/23, I. Izmjene i dopune Proračuna Općine Ružić su donesene na 18. sjednici Općinskog vijeća od 6.06.2024. godine i objavljene u Službenom glasilu Općine Ružić“ broj 3/24.

**2. OPĆI DIO**

Izvještaj o izvršenju općeg dijela proračuna za razdoblje od 1. siječnja do 30. lipnja 2024. sadrži:

* Sažetak A. Računa prihoda i rashoda i B. Računa financiranja
* A. Račun prihoda i rashoda
* B. Račun financiranja.

**2.1. SAŽETAK A. RAČUNA PRIHODA I RASHODA I B. RAČUNA FINANCIRANJA**

Sažetak A. Računa prihoda i rashoda i B. Računa financiranja daje prikaz ukupnih prihoda i primitaka te rashoda i izdataka na razini razreda ekonomske klasifikacije, kao i višak/manjak prihoda, gdje je u razdoblju od 1. siječnja do 30. lipnja 2024. ostvaren višak prihoda.

**2.2. RAČUN PRIHODA I RASHODA**

Račun prihoda i rashoda iskazuje se u sljedećim tablicama:

* Prihodi i rashodi prema ekonomskoj klasifikaciji
* Prihodi i rashodi prema izvorima financiranja
* Rashodi prema funkcijskoj klasifikaciji.

**2.2.1. Prihodi i rashodi prema ekonomskoj klasifikaciji**

Račun prihoda i rashoda prema ekonomskoj klasifikaciji daje prikaz ukupnih prihoda (prihoda poslovanja i prihoda od prodaje nefinancijske imovine) i rashoda (rashoda poslovanja i rashoda za nabavu nefinancijske imovine)  te rezultat poslovanja za obračunsko razdoblje tekuće godine.

**2.2.1.1. Prihodi**

Prihodi (skupina 6 + skupina 7) su ostvareni u iznosu od 446.468,15 eura, što je 162,36 % u odnosu na obračunsko razdoblje prethodne godine te 39,61% u odnosu plan.

Prihodi od poreza

Prihodi od poreza ostvareni su u iznosu od 89.554,85 eurašto je 40,99% u odnosu na godišnji plan, a čine ih:

* porez i prirez na dohodak u iznosu od 87.466,57 eura
* porezi na imovinu u iznosu od 1.739,32 eura
* porezi na robu i usluge u iznosu od 348,96 eura.

Pomoći iz inozemstva i od subjekata unutar općeg proračuna

Pomoći iz inozemstva i od subjekata unutar općeg proračuna ostvarene su u iznosu od329.394,82 eura*,* što je 38,92% u odnosu na plan, a čine ih:

* + tekuće pomoći proračunu iz drugih proračuna u iznosu od 124.394,82 eura, iz državnog proračuna od Ministarstva financija na ime fiskalnog izravnanja
  + kapitalne pomoći proračunu iz drugih proračuna u iznosu od 7.000,00 eura iz županijskog proračuna za sufinanciranje kapitalnih projekata
  + tekuće pomoći iz državnog proračuna temeljem prijenosa EU sredstava, predujam za program „Zaželi“ u iznosu 198.000,00 eura

Prihodi od imovine

Prihodi od imovine ostvareni su u iznosu od 8.100,44 eurašto je 27,51 % u odnosu na godišnji plan, a najznačajniji prihod u ovoj skupini je prihod od zakupa imovine u iznosu 7.947,06 eura.

Prihodi od administrativnih i upravnih pristojbi, pristojbi po posebnim propisima i naknada

Prihodi od administrativnih i upravnih pristojbi, pristojbi po posebnim propisima i naknada ostvareni su u iznosu od 19.278,00 eura,što je 58,54 *%* u odnosu na plan, a odnosi se vodni doprinos u iznosu 23,16 eura, doprinos za šume u iznosu 51,76 eura, naknada štete od osiguranja u iznosu 4.831,00 eura, komunalni doprinos u iznosu 2.572,96 eura od komunalne naknade u iznosu 11.799,12 eura.

**2.2.1.2. Rashodi**

Rashodi poslovanja (skupina 3) su izvršeni u iznosu od 275.465,95 eura, što je 30,53 % u odnosu na godišnji plan.

Rashodi za zaposlene

Rashodi za zaposlene izvršeni su u iznosu od64.777,89 eura, što je 24.10% u odnosu na plan. Odnose se na plaće s pripadajućim doprinosima za četvoro zaposlenih u općini, dvadeset žena u programu „Zaželi“ koje su počele s radom 1. svibnja i dvoje zaposlenih u javnim radovima od 1.lipnja 2024. godine.

Materijalni rashodi

Materijalni rashodi su izvršeni u iznosu od 71.392,83 eura,što je 21,34 %u odnosu na plan. Vrijednosno najznačajniji su rashodi za energiju, 31.893,09 eura te rashodi za usluge u iznosu 29.310,32 eura.

Financijski rashodi

Financijski rashodi izvršeni su u iznosu od 1.117,56 eurašto je 31,93% u odnosu na plan, a odnose se na usluge platnog prometa i bankarske usluge.

Pomoći dane u inozemstvo i unutar općeg proračuna

Pomoći dane u inozemstvo i unutar općeg proračuna izvršene su u iznosu od 95.751,77 eura,što je 70,18% u odnosu na plan. Odnose se na pomoći unutar općeg proračuna, sredstva se doznačuju proračunu grada Drniša za sufinanciranje dječjeg vrtića Gradac, u iznosu 63.465,79 eura.

U ovoj skupini je i rashod odnosno prijenos sredstava Županijskoj upravi za ceste koja je bila nositelj projekta za izgradnju nogostupa na području općine (32.285,98 eura).

Naknade građanima i kućanstvima na temelju osiguranja i druge naknade

Naknade građanima i kućanstvima na temelju osiguranja i druge naknade izvršene su u iznosu od 22.425,90 eurašto je 20,14% u odnosu na plan. Odnose se na ostale naknade građanima i kućanstvima iz proračuna, u novcu (potpore za novorođenu djecu i novosklopljeni brak kao i jednokratne pomoći korisnicima zajamčene minimalne naknade i sufinanciranje cijene prijevoza, te kućanske potrepštine korisnicima programa Zaželi).

Ostali rashodi

Ostali rashodi izvršeni su u iznosu od 20.000,00 eurašto je 41,93% u odnosu na plan, a odnose se na tekuće donacije u novcu (KUD-ovima, sportskim društvima, braniteljskim udrugama i drugim udrugama civilnog društva, DVD-u Ružić i Hrvatskoj Gorskoj službi spašavanja – Šibenik.

Rashodi za nabavu proizvedene dugotrajne imovine

Rashodi za nabavu proizvedene dugotrajne imovine izvršeni su u iznosu od 115.639,59 eura što je 21,50 % u odnosu na plan**.** Izvršeni su u znatno većem iznosu nego prethodne godine iz razloga što su planirane investicije u prethodnoj godini bile u fazi pripreme i provođenja javne nabave, a u ovom izvještajnom razdoblju rashodi se odnose na slijedeće: zamjena led rasvjete (41.034,19 eura), uređenje vatrogasnog doma, (51.036,03 eura), uređenje sportskog objekta (1.981,83 eura ), nabavku komunalne opreme (10.677,50 eura), Izmjene i dopune prostornog plana općine (2.256,29 eura), projekt ceste (7.500,00 eura), nabavka lektire za školsku djecu (400,00 eura) kao i nabavka uredske opreme (753,75 eura).

2.2.1.3. Višak/manjak prihoda

Saldo kartica viška prihoda od nefinancijske imovine 01.01.2024. godine je 135.391,51 eura, a viška prihoda poslovanja je 180.190,02 eura. Iz viška prihoda poslovanja u obračunskom razdoblju izvršen je povrat neutrošenih sredstava po obračunu MPUGDI za investiciju iz 2023. godine, u iznosu 2.522,85 eura.

Višak prihoda obračunskog razdoblja je 55.362,61 eura

**2.2.2. Prihodi i rashodi prema izvorima financiranja**

Za izvršenje rashoda planirani su izvori financiranja**,** koje čine prihodi iz kojih se podmiruju rashodi određene vrste i utvrđene namjene. Za svaki planirani prihod određeno je uz koji izvor financiranja se veže, a rashodi se mogu izvršavati do visine planiranih ili ostvarenih prihoda po izvorima.

**Prihodi (skupina 6 + skupina 7)** ostvareni su u ukupnom iznosu od 446.468,15 eura, što je 39,61 % u odnosu na plan, kako slijedi:

* **opći prihodi i primici** u iznosu od 221.927,21 eura što je 45,72 % u odnosu na plan, a čine ih porez i prirez na dohodak, porezi na imovinu, porezi na robu i usluge, prihodi od financijske imovine, prihodi od nefinancijske imovine, upravne i administrativne pristojbe, kazne i upravne mjere i ostali prihodi
* **prihodi za posebne namjene** u iznosu od 19.540,94 eura što je 4,15 % u odnosu na plan, a čine ih prihodi od nefinancijske imovine, prihodi po posebnim propisima te komunalni doprinosi i naknade
* **pomoći** u iznosu od 205.000,00 eura, što je 34,31 % u odnosu na plan, a čine ih pomoći proračunu iz drugih proračuna,

Sveukupni rashodi (skupina 3 + skupina 4) izvršeni su u iznosu od 391.105,54 eura što je 27,16 % u odnosu na plan, iz izvora kako slijedi:

* **opći prihodi i primici** u iznosu od 314.001,24 eura što je 39,33 % u odnosu na plan
* **prihodi za posebne namjene** u iznosu od 1.349,18 eura, što je 3,05 % u odnosu na plan
* **pomoći** u iznosu od 75.755,12 eura **,** što je 12,68 % u odnosu na plan

**2.2.3. Rashodi prema funkcijskoj klasifikaciji**

Rashodi prema funkcijskoj klasifikaciji daju prikaz izvršenih rashoda prema njihovoj namjeni, odnosno funkciji, čije su brojčane oznake i nazivi preuzeti iz međunarodne klasifikacije funkcija države (COFOG) Ujedinjenih naroda – Klasifikacija rashoda u skladu s namjenom.

Ukupni rashodi izvršeni su u iznosu od 391.105,54 eura što je 27.16 % u odnosu na plan i razvrstani su kroz devet funkcija. Iz izvršenja rashoda prema funkcijskoj klasifikaciji vidljivo je da su svi rashodi izvršeni u skladu s planom.

**3. POSEBNI DIO**

Izvještaj o izvršenju posebnog dijela proračuna za razdoblje od 1. siječnja do 30. lipnja 2024. sadrži:

* Izvršenje po organizacijskog klasifikaciji,
* Izvršenje po programskoj klasifikaciji.

**3.1. IZVRŠENJE PO ORGANIZACIJSKOJ KLASIFIKACIJI**

Organizacijska struktura općine Ružić:

* **Razdjel 001 – Jedinstveni upravni odjel.**

Općina nema proračunske korisnike.

Izvještaj o izvršenju po organizacijskoj klasifikaciji daje pregled izvršenja proračuna po razdjelu i glavama, ukupni rashodi u iznosu od 391.105,54 eura izvršeni su kroz jedan razdjel.

**3.2. IZVRŠENJE PO PROGRAMSKOJ KLASIFIKACIJI**

RAZDJEL 001 JEDINSTVENI UPRAVNI ODJEL

UKUPNI RASHODI JUO

|  |  |  |  |  |  |
| --- | --- | --- | --- | --- | --- |
| Program | 1001 | REDOVNA DJELATNOST OPĆINSKIH TIJELA | 224.528,00 | 88.794,38 | 39,55 |
| Aktivnost | A100101 | Predstavničko i izvršno tijelo Općine | 10.358,00 | 3.665,89 | 35,39 |
| Aktivnost | A100102 | Reprezentacija, protokol, proslave | 4.327,00 | 1.068,59 | 24,70 |
| Aktivnost | A100103 | Proračunska pričuva | 1.200,00 | 0,00 | 0,00 |
| Aktivnost | A100104 | Rashodi za zaposlene | 99.400,00 | 45.205,89 | 45,48 |
| Aktivnost | A100105 | Materijalni i financijski rashodi | 96.193,00 | 35.843,97 | 37,26 |
| Kapitalni projekti | K100011 | Prostorni plan | 5.650,00 | 2.256,29 | 39,93 |
| Kapitalni projekti | K100107 | Nabavka opreme | 7.400,00 | 753,75 | 10,19 |

Cilj programa je učinkovito upravljanje i obavljanje poslova od lokalnog značaja, upravljanje općinom, izvršavanje proračuna, sve sa svrhom transparentnog poslovanja.

Provedbom ovog programa izvršena su sredstva za rad i djelovanje predstavničkog tijela, obilježavanje državnih praznika i blagdana, redovno financiranje prava zaposlenika iz radnog odnosa. Također su izvršena sredstva za podmirivanje materijalnih rashoda koji uključuju naknade za prijevoz zaposlenika, dnevnice i putne troškove, troškove stručnog usavršavanja zaposlenika te nesmetano obavljanje upravnih, stručnih i ostalih poslova općinske uprave, rashoda za materijal i energiju zatim rashoda za usluge telefona, pošte i mobitela, usluge tekućeg i investicijskog održavanja, komunalne usluge, zakupnine i najamnine, pristojbe, naknade i članarine, financijske rashode te ostale nespomenute rashode poslovanja.

Kapitalni projekt Izmjena i dopuna prostornog plana općine je izvršen u obračunskom razdoblju, odnosno donošenje Plana je u završnoj fazi. Također je kupljena i uredska oprema.

|  |  |  |  |  |  |
| --- | --- | --- | --- | --- | --- |
| Program | 1002 | KOMUNALNA INFRASTRUKTURA | 440.719,00 | 114.875,88 | 26,07 |
| Aktivnost | A100201 | Javna rasvjeta | 77.575,00 | 25.882,25 | 33,36 |
| Aktivnost | A100202 | Održavanje cesta | 20.000,00 | 1.125,00 | 5,63 |
| Aktivnost | A100203 | Ostala komunalna održavanja i usluge | 23.140,00 | 3.783,93 | 16,35 |
| Aktivnost | A100204 | Javni radovi | 19.423,00 | 87,03 | 0,45 |
| Kapitalni projekt | K100205 | Izgradnja cesta i cestovne infrastrukture | 52.640,00 | 0,00 | 0,00 |
| Kapitalni projekt | K100206 | Gospodarenje otpadom | 18.900,00 | 10.677,50 | 56,49 |
| Kapitalni projekt | K100209 | Izgradnja ostale komunalne infrastrukture | 21.000,00 | 0,00 | 0,00 |
| Kapitalni projekt | K100212 | Izgradnja i uređenje nogostupa u Gradcu | 32.286,00 | 32.285,98 | 100,00 |
| Kapitalni projekt | K100210 | Nabavka komunalne opreme | 5.100,00 | 0,00 | 0,00 |
| Kapitalni projekt | K100213 | Uređenje groblja | 39.300,00 | 0,00 | 0,00 |
| Kapitalni projekt | K100214 | Energetski učinkovita javna rasvjeta (LED rasvjeta) | 93.500,00 | 41.034,19 | 43,89 |
| Tekući projekt | T100211 | Zaštita okoliša | 31.855,00 | 0,00 | 0,00 |
| Tekući projekt | K100212 | Sufinanciranje komunalnog redarstva | 6.000,00 | 0,00 | 0,00 |
|  |  |  |  |  |  |

Cilj programa je osiguravanje i usmjeravanje cjelovitog razvitka komunalne infrastrukture za kvalitetno zadovoljenje zajedničkih komunalnih potreba građana.

U Programu je realizirano održavanje nerazvrstanih cesta i poljskih putova (1.125,00 eura) odnosno prema potrebama na terenu i prioritetima. Također su realizirana i druga komunalna održavanja, materijal za komunalna održavanja (42,45 eura), održavanje i trošak javne rasvjete (28.447,35 eura) i komunalne usluge, odvoz velikih kontejnera (4.217,45 eura). Izvršena je i III faza rekonstrukcije javne rasvjete zamjenom postojeće opreme učinkovitijom led rasvjetom (41.034,19 eura). Nabavljeno je i mobilno reciklažno dvorište (10.677,50 eura). Završen je i projekt uređenja nogostupa u Gradcu a nositelj projekta je bila Županijska uprava za ceste. Program se realizirao kontinuirano sukladno planu za pojedine aktivnosti, a sve u svrhu podizanja razine i kvalitete uređenosti i prema proračunskim mogućnostima.

|  |  |  |  |  |  |
| --- | --- | --- | --- | --- | --- |
| Program | 1003 | PREDŠKOLSKI ODGOJ | 105.950,00 | 63.588,38 | 60,02 |
| Aktivnost | A100301 | Financiranje programa predškolskog odgoja | 100.600,00 | 63.588,38 | 63,21 |
| Kapitalni projekt | K100302 | Izgradnja vrtića | 5.350,00 | 0,00 | 0,00 |

Cilj programa je uspostavljanje sustava predškolske djelatnosti i povećanje obuhvata djece predškolskim odgojem.

Programom su izvršena financijska sredstva za ostvarivanje predškolske djelatnosti, odnosno plaće za sedam zaposlenih djelatnika, a programom je obuhvaćeno 41 dijete u Dječjem vrtiću Gradac u kojem se provode programi odgoja i obrazovanja djece predškolske dobi. Mjerilo uspješnosti je uspostavljanje sustava osiguranja predškolske djelatnosti te redovno funkcioniranje Dječjeg vrtića.

|  |  |  |  |  |  |
| --- | --- | --- | --- | --- | --- |
| Program | 1004 | OBNOVA I UREĐENJE OBJEKATA U OPĆINI | 157.384,00 | 7.500,00 | 4,77 |
| Aktivnost | A100408 | Održavanje objekata u vlasništvu | 6.082,00 | 0,00 | 0,00 |
| Kapitalni projekt | K100401 | Obnova i uređenje Osnovne škole i Antimalarične stanice u Otavicama | 5.000,00 | 0,00 | 0,00 |
| Kapitalni projekt | K100402 | Obnova i uređenje stare škole u Umljanovićima | 7.500,00 | 0,00 | 0,00 |
| Kapitalni projekt | K100403 | Obnova i uređenje stare škole u Mirlović Polju | 8.636,00 | 0,00 | 0,00 |
| Kapitalni projekt | K100407 | Projektno - tehnička dokumentacija | 30.000,00 | 7.500,00 | 25,00 |
| Kapitalni projekt | K100405 | Uređenje doma Gradac | 82.802,00 | 0,00 | 0,00 |

Cilj programa je očuvanje, sanacija i revitalizacija porušenih objekata kao i objekata spomeničke kulturne baštine-kulturnih dobara. U svrhu održavanja objekata u vlasništvu (posjedu) općine te u svrhu stvaranja uvjeta za svrsishodnu upotrebu istih potrebno je kontinuirano vršiti njihovu rekonstrukciju i održavanje te je u obračunskom razdoblju izrađen jedan projekt.

|  |  |  |  |  |  |
| --- | --- | --- | --- | --- | --- |
| Program | 1005 | SOCIJALNA ZAŠTITA | 292.650,00 | 42.929,04 | 14,67 |
| Aktivnost | A100501 | Potpore predškolcima, učenicima i studentima | 24.300,00 | 0,00 | 0,00 |
| Aktivnost | A100502 | Potpore za novosklopljeni brak | 3.330,00 | 2.200,00 | 66,07 |
| Aktivnost | A100503 | Potpore za novorođenu djecu | 12.500,00 | 4.900,00 | 39,20 |
| Aktivnost | A100504 | Ostale potpore stanovništvu | 3.200,00 | 700,00 | 21,88 |
| Aktivnost | A100505 | Humanitarno djelovanje i zdravstvo | 4.320,00 | 0,00 | 0,00 |
| Aktivnost | A100506 | Zaželi - program zapošljavanja žena | 185.000,00 | 21.193,14 | 11,46 |
| Aktivnost | A100508 | Sufinanciranje troškova prijevoza u javnom prometu | 60.000,00 | 13.935,90 | 23,23 |

Cilj programa je skrb o socijalno najugroženijim i najosjetljivijim skupinama građana i osiguravanje sredstava za podmirenje troškova stanovanja kao i razni oblici stimulativne pomoći stanovništvu na području Općine Ružić. Ujedno, cilj programa je sufinanciranje programa udruga i ustanova iz područja humanitarne skrbi koji su od interesa za Općinu i Crvenog križa Drniš.

U okviru ovog programa u obračunskom razdoblju isplaćene su stimulativne potpore za 5 novorođene djece, 4 novosklopljena braka, 3 jednokratne potpore korisnicima zajamčene minimalne naknade za teške životne uvjete i 1 potpora za troškove liječenja. Također u okviru ovog programa realiziran je i projekt „Zaželi“ – zapošljavanje žena za pomoć starijim kućanstvima kao i sufinanciranje troškova prijevoza putnika u javnom prometu.

|  |  |  |  |  |  |
| --- | --- | --- | --- | --- | --- |
| Program | 1006 | JAVNE POTREBE U SPORTU | 23.540,00 | 3.381,83 | 14,37 |
| Aktivnost | A100601 | Sportske udruge | 4.900,00 | 1.400,00 | 28,57 |
| Kapitalni projekt | K100602 | Izgradnja sportskih i rekreacijskih terena | 13.640,00 | 1.981,83 | 14,53 |
| Kapitalni projekt | K100603 | Izgradnja igrališta Kljaci | 5.000,00 | 0,00 | 0,00 |

Cilj programa je poticanje i promicanje sporta, provođenje sportskih aktivnosti djece, mladeži i studenata, djelovanje sportskih udruga, kao i izgradnja sportskih objekata.

Značajniji iznos sredstava odnosi se na projekt izgradnje i uređenja sportskih i rekreacijskih terene kroz sufinanciranja, ali u obračunskom razdoblju nije realiziran, tek manji dio.

|  |  |  |  |  |  |
| --- | --- | --- | --- | --- | --- |
| Program | 1008 | ZAŠTITA OD POŽARA I SUSTAV ZAŠTITE I SPAŠAVANJA | 139.500,00 | 57.036,03 | 40,89 |
| Aktivnost | A100801 | Hrvatska gorska služba spašavanja | 2.000,00 | 2.000,00 | 100,00 |
| Aktivnost | A100802 | Dobrovoljno vatrogasno društvo Ružić | 19.300,00 | 4.000,00 | 20,73 |
| Aktivnost | A100803 | Civilna zaštita | 2.500,00 | 0,00 | 0,00 |
| Aktivnost | A100804 | Javna vatrogasna postrojba | 700,00 | 0,00 | 0,00 |
| Kapitalni projekt | K100805 | Obnova vatrogasnog doma Kljaci | 115.000,00 | 51.036,03 | 44,38 |

Programom se osiguravaju sredstava za rad Dobrovoljnog vatrogasnog društva Ružić, HGSS. Projekt obnove i uređenja vatrogasnog Doma Kljaci je prijavljen po raspisanom javnom pozivu MRRFEU, P**rograma gospodarske i društvene revitalizacije Dalmatinske Zagore** te je dodijeljeno **90.000,00 eura**za projekt **„III. faza rekonstrukcije Vatrogasnog doma u Kljacima",** i u obračunskom razdoblju su plaćene 3. privremene situacije.

|  |  |  |  |  |  |
| --- | --- | --- | --- | --- | --- |
| Program | 1010 | JAVNE POTREBE U OBRAZOVANJU | 30.400,00 | 400,00 | 1,32 |
| Kapitalni projekt | K101001 | Financiranje potreba u obrazovanju | 400,00 | 400,00 | 100,00 |
| Tekući projekt | T101101 | Financiranje potreba u obrazovanju | 30.000,00 | 0,00 | 0,00 |

Cilj programa su planirana su sredstva za nabavku knjiga za školsku knjižnicu kao i poboljšanje školske infrastrukture. U obračunskom razdoblju su kupljene knjige za školsku knjižnicu u Gradcu.

|  |  |  |  |  |  |
| --- | --- | --- | --- | --- | --- |
| Program | 1011 | KULTURA, RELIGIJA I UDRUGE GRAĐANA | 20.500,00 | 12.600,00 | 61.46 |
| Aktivnost | A101101 | Djelatnosti udruga i službi u kulturi | 8.500,00 | 1.500,00 | 17,65 |
| Aktivnost | A101102 | Donacije vjerskim zajednicama | 8.000,00 | 8.000,00 | 100,00 |
| Aktivnost | A101103 | Potpore ostalim udrugama civilnog društva | 4.000,00 | 3.100,00 | 77,50 |

Cilj programa je razvoj civilnog društva na lokalnoj razini i financiranje programa udruga koje su od interesa za Općinu Ružić

Programom su izvršena sredstva odnosno tekuće donacije kulturnim udrugama s područja Općine po odobrenim programima, kao i potpore ostalim udrugama civilnog društva po prijavljenim programima od interesa za Općinu.

|  |  |  |  |  |  |
| --- | --- | --- | --- | --- | --- |
| Program | 1012 | POTICANJE RAZVOJA TURIZMA | 5.000,00 | 0,00 | 0,00 |
| Kapitalni projekt | K101201 | Uređenje mreže biciklističkih i pješačkih staza i sadržaja | 5.000,00 | 0,00 | 0,00 |

Cilj programa je poticanje razvoja turizma te stvaranje okvira za konkretne turističke ponude na principima održivog razvoja.

Programom su planirane početne aktivnosti oko poticanja razvoja turizma odnosno turističke ponude na području općine uz sufinanciranje, ali kako nije raspisan jevni poziv, sredstva nisu realizirana u obračunskom razdoblju.

**4. SALDA ŽIRORAČUNA I BLAGAJNE na dan 30. 06. 2024.**

Saldo žiroračuna na dan 30. 06. 2024. iznosi 451.005,86 eura, a blagajne 320,29 eura

**5. IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA**

U obračunskom razdoblju 2024. godine Općina se nije zaduživala.

**6. IZVJEŠTAJ O DANIM SUGLASNOSTIMA ZA ZADUŽIVANJE I JAMSTVIMA**

Općina Ružić u obračunskom razdoblju 2024. godine nije davala suglasnost za zaduživanje i jamstva.

**7. IZVJEŠTAJ O KORIŠTENJU PRORAČUNSKE PRIČUVE**

U obračunskom razdoblju sredstva proračunske pričuve nisu korištena.